सोनांचल में छह अप्रैल से तीन मई 2012 के चार बार गोलियां चली। सपा नेता, छात्रा, स्वास्थ्य कर्मी समेत चार की मौत होने से लोगों के अंदर भय व्याप्त हो गया है। गोली का नाम सुनते ही लोग सहम जा रहे हैं और खुद को असुरक्षित महसूस करने लग रहे हैं। पुलिस अधीक्षक सुभाष चंद्र दुबे ने सभी थाना और चौकी प्रभारियों को अपराधियों और अराजक तत्वों के खिलाफ कार्रवाई करने का निर्देश दिया है। हाकिम द्वारा अपराध पर अंकुश लगाने में नाकाम रहे सदर चौकी इंचार्ज के हटाए जाने को प्रभारी चेतावनी मानते हुए खुद की कुर्सी बचाने के लिए अभियान चला कर कार्रवाई करना शुरू कर दिया है। शुक्रवार की सायं राबर्ट्सगंज नगर में इंसपेक्टर प्रदीप सिंह चंदेल, एसएसआई जेपी द्विवेदी, चौकी प्रभारी वैभव सिंह, एसआई समंतभद्र शुक्ला अलग-अलग क्षेत्रों में वाहनों की चेकिंग करने के साथ ही मनबढ़ों की आवभगत किया। सरेआम साथियों की धुनाई होता देख अन्य घरों में दुबक गए। नगर में पुलिसियां कार्रवाई शुरू होने की खबर मिलते ही अधिकांश नशेड़ी, गजेड़ी भूमिगत हो गए।